Komisijos sprendimas
1993 m. liepos 27 d.
iš dalies keičiantis Sprendimą 83/471/EEB dėl Bendrijos inspektavimo komiteto, skirto suaugusių galvijų skerdenų klasifikavimo skalei taikyti
(93/493/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1981 m. balandžio 28 d. Tarybos reglamentą (EEB) Nr. 1208/81, nustatantį Bendrijos suaugusių galvijų skerdenų klasifikavimo skalę [1], su paskutiniais pakeitimais, padarytais Reglamentu (EEB) Nr. 1026/91 [2], ypač į jo 5 straipsnio ketvirtą pastraipą,
kadangi tam, kad Komisija galėtų įvertinti patikrinimų rezultatus, reikėtų nustatyti, kad valstybės narės privalo informuoti Komisiją apie ėmėsi veiksmų, susijusių su Inspektavimo komiteto pateiktais nurodymais, ir atitinkamai pakoreguoti 1983 m. rugsėjo 7 d. Komisijos sprendimą 83/471/EEB dėl Bendrijos inspektavimo komiteto, skirto Bendrijos suaugusių galvijų skerdenų klasifikavimo skalei taikyti [3], su paskutiniais pakeitimais, padarytais Sprendimu 92/429/EEB [4];
kadangi šiame sprendime numatytos priemonės atitinka Galvijienos vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 83/471/EEB 4 straipsnis papildomas šia dalimi:
"3. Kai 2 dalyje nurodytoje ataskaitoje pažymimi trūkumai įvairiose veiklos srityse, kurios buvo tikrinamos, arba pateikiami nurodymai dėl veiksmų tobulinimo, valstybės narės, ne vėliau kaip per tris mėnesius nuo ataskaitos perdavimo dienos informuoja Komisiją apie visas numatomas arba jau taikytas priemones."
2 straipsnis
Šis sprendimas skirtas valstybėms narėms.
Priimta Briuselyje, 1993 m. liepos 27 d.